
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 4ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  113/2014

ΘΕΜΑ: Τροποποίηση της προγραμματικής σύμβασης που έχει συναφθεί μεταξύ του δήμου Πύργου και της ΔΕΠ Α.Ε ΟΤΑ με θέμα την παραχώρηση μηχανημάτων έργων, έναντι προμήθειας αδρανών υλικών για τις ανάγκες του δήμου Πύργου (σχετική απόφαση 149/12 του Δ.Σ)»
    Στον Πύργο, σήμερα στις 5 του μηνός Μαρτίου, του έτους 2014, ημέρα Τετάρτη και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 9670/28-02-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αριστειδόπουλος Χαράλαμπος, 5.Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Μπίρμπας Κων/νος, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Μποσμής Κων/νος, 13. Ρωμαίος Στέφανος, 14. Δημόπουλος Φώτιος, 15. Σεϊντής Βασίλειος, 16. Κουρμπανάς Γεώργιος, 17. Λιατσής Δημήτριος, 18. Γεράνιος Κων/νος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Μπελόκας Διονύσιος (ανεξάρτητος δημοτικός σύμβουλος, κατόπιν της αριθ. 9834/28-2-14 δήλωσης ανεξαρτητοποίησης από την παράταξη «Σύγχρονος Πύργος»).
ΑΠΟΝΤΕΣ: 1. Αργυρόπουλος Ιωάννης του Γεωργίου, 2. Τζίνη Διονυσία, 3. Φραγκαντώνης Παναγιώτης, 4. Τζουανόπουλος Δημήτριος, 5. Αργυρόπουλος Ιωάννης του Παναγιώτη, 6. Μικελόπουλος Γεώργιος, 7. Ανδριόλας Γεώργιος, 8. Διαμαντόπουλος Κων/νος (ανεξάρτητος Δημοτικός Σύμβουλος, κατόπιν της αριθ. 15Δ.Σ/28-2-14 δήλωσης ανεξαρτητοποίησης από την παράταξη «Σύγχρονος Πύργος»),  9. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». οι οποίοι δεν προσήλθαν αν και νόμιμα κλήθηκαν και 
10. Δημουλιάς Λεωνίδας (έχει τεθεί σε αργία)
 Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

--------------------------------                                                          
Ακολούθως ο Πρόεδρος έθεσε υπόψη του δημοτικού συμβουλίου το 16o θέμα της ημερήσιας διάταξης με τίτλο: «Λήψη απόφασης τροποποίησης της προγραμματικής σύμβασης που έχει συναφθεί μεταξύ του δήμου Πύργου και της ΔΕΠ Α.Ε ΟΤΑ με θέμα την παραχώρηση μηχανημάτων έργων, έναντι προμήθειας αδρανών υλικών για τις ανάγκες του δήμου Πύργου (σχετική απόφαση 149/12 του Δ.Σ)» και παραχώρησε το λόγο στον Αντιδήμαρχο κ. Β. Παναγόπουλο, ο οποίος εισηγούμενος το θέμα εξέθεσε τα εξής:
[Με την αριθ. 149/12 απόφασή του το Δημοτικό Συμβούλιο είχε εγκρίνει: τη σύναψη προγραμματικής σύμβασης μεταξύ του δήμου και της ΔΕΠ Α.Ε ΟΤΑ με θέμα την παραχώρηση μηχανημάτων έργων, έναντι προμήθειας αδρανών υλικών για τις ανάγκες του δήμου καθώς και  το ιδιωτικό συμφωνητικό σύστασης χρησιδανείου.
Προτείνεται η τροποποίηση της ως άνω προγραμματικής σύμβασης, ως προς τα άρθρα 4 «Πόροι – Χρηματοδότηση – Όροι καταβολής του τιμήματος» και 5 «Δικαιώματα και υποχρεώσεις των συμβαλλομένων» καθώς και της παραγράφου 17 του συμφωνητικού σύστασης χρησιδανείου, λόγω ανάληψης της υποχρέωσης  διάθεσης των χειριστών των μηχανημάτων έργων από τη ΔΕΠ Α.Ε ΟΤΑ, μέσω επιδοτούμενου προγράμματος του ΟΑΕΔ.
Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί  της εισήγησης του Αντιδημάρχου.

Το Δημοτικό Συμβούλιο Πύργου

     λαμβάνοντας υπόψη του:

· Τις διατάξεις του άρθρου 65 του ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης [Πρόγραμμα Καλλικράτης]
· Το άρθρο 100 του ν. 3852/10  όπως τροποποιήθηκε με την παρ. 9 του άρθρου 8 Ν. 4071/12
·  Την 149/12 απόφαση του Δημοτικού Συμβουλίου: «Α. Έγκριση σύναψης προγραμματικής σύμβασης μεταξύ του δήμου Πύργου και της ΔΕΠ Α.Ε ΟΤΑ για την παραχώρηση μηχανημάτων έργων, έναντι προμήθειας αδρανών υλικών για τις ανάγκες του δήμου Πύργου.

Β. Έγκριση ιδιωτικού συμφωνητικού σύστασης χρησιδανείου...» που επικυρώθηκε με την 44696/2287/31-5-12 απόφαση του Γ.Γ της Αποκεντρωμένης  Διοίκησης Πελοποννήσου Δυτικής Ελλάδος και Ιονίου, μετά από διαλογική συζήτηση, 
ομόφωνα α π ο φ α σ ί ζ ε ι:
1. Τροποποιεί Α. την προγραμματική σύμβαση, που συνάφθηκε κατόπιν της υπ’ αριθ. 149/12 απόφασης του Δ.Σ, για την υλοποίηση της πράξης: «παραχώρηση μηχανημάτων έργων, έναντι προμήθειας αδρανών υλικών για τις ανάγκες του δήμου» ως προς τα άρθρα 4 και 5 και 
Β. Το συμφωνητικό σύστασης χρησιδανείου, ως προς την παρ. 17,

 λόγω ανάληψης της υποχρέωσης  διάθεσης των χειριστών των μηχανημάτων έργων από τη ΔΕΠ Α.Ε ΟΤΑ, μέσω επιδοτούμενου προγράμματος του ΟΑΕΔ.
Συγκεκριμένα τροποποιούνται :

· To Άρθρο 4: Πόροι – Χρηματοδότηση – Όροι καταβολής του τιμήματος  της Π.Σ, που διαμορφώνεται ως εξής:

Το συνολικό τίμημα ορίζεται σε :

Δεκαπέντε χιλιάδες ευρώ (€ 15.000) συμπεριλαμβανομένου ΦΠΑ, για το τρέχον έτος (2014).

Τα ποσά αυτά θα εγγράφονται στον ΚΑΕ 30.7135.46 «Προμήθεια αδρανών υλικών», του ετήσιου προϋπολογισμού του Δήμου.

· Το άρθρο 5:  Δικαιώματα και υποχρεώσεις των συμβαλλομένων της Π.Σ, που διαμορφώνεται ως εξής:
· Α. Η Δ.Ε.Π.Α.Ε. Ο.Τ.Α. αναλαμβάνει:

1. Να εξασφαλίζει την προμήθεια αδρανών υλικών προς το Δήμο Πύργου για την κάλυψη των εκάστοτε αναγκών του.

2. Για την εκτέλεση των λατομικών εργασιών η Δ.Ε.Π.Α.Ε. Ο.Τ.Α. θα χρησιμοποιεί τον περιστρεφόμενο εκσκαφέα μάρκας JCB με αριθμό κυκλοφορίας ΜΕ 112897 ΙΧ και αριθμό πλαισίου JCBJ520DJ91459251 και τον φορτωτή μάρκας JCB με αριθμό κυκλοφορίας ΜΕ 105610 ΙΧ και αριθμό πλαισίου JCB456Ζ0C1239941 και προβλέπεται να παραχωρηθούν κατά χρήση στη Δ.Ε.Π.Α.Ε. Ο.Τ.Α., κατόπιν υπογραφής ιδιωτικού συμφωνητικού σύστασης χρησιδανείου μεταξύ των δύο συμβαλλομένων.

3. Να εκδίδει και να αποστέλλει στο συμβαλλόμενο Δήμο τα κατάλληλα παραστατικά για την πληρωμή του τιμήματος. Η αποπληρωμή των τιμολογίων θα γίνεται το αργότερο μέχρι την τελευταία ημέρα του τριμήνου που παρέχονται οι υπηρεσίες. Σε αντίθετη περίπτωση, η Δ.Ε.Π.Α.Ε. Ο.Τ.Α. διατηρεί το δικαίωμα για άμεση παύση των παρεχόμενων υπηρεσιών της, κατόπιν έγγραφης ενημέρωσης του Δήμου.

4. Να τηρεί τους συμβατικούς όρους της παρούσης.

5. Να διαθέτει το απαραίτητο προσωπικό (χειριστές μηχανημάτων έργων). 

· Β. Ο συμβαλλόμενος Δήμος αναλαμβάνει:

1. Να καταβάλλει την αμοιβή στη Δ.Ε.Π.Α.Ε. Ο.Τ.Α. για την προμήθεια αδρανών υλικών στο πλαίσιο της παρούσης.

2. Να παραχωρήσει κατά χρήση τον περιστρεφόμενο εκσκαφέα και τον φορτωτή μάρκας JCB στη Δ.Ε.Π.Α.Ε. Ο.Τ.Α. με ιδιωτικό συμφωνητικό σύστασης χρησιδανείου που θα υπογραφεί μεταξύ Δήμου Πύργου & Δ.Ε.Π.Α.Ε. Ο.Τ.Α., για όση διάρκεια ισχύει η παρούσα σύμβαση, προκειμένου να χρησιμοποιείται για τις λατομικές εργασίες.

3. Να προβαίνει στην τακτική συντήρηση των μηχανημάτων, καλύπτοντας όλες τις δαπάνες κίνησης και λειτουργίας τους.
4. Σε περίπτωση που διαπιστωθεί ανεπάρκεια ή κακή εκτέλεση των υπηρεσιών της Δ.Ε.Π.Α.Ε. Ο.Τ.Α., ο Δήμος αρχικά θα ενημερώνει εγγράφως τη Δ.Ε.Π.Α.Ε. Ο.Τ.Α. και αν δεν υπάρξει συμμόρφωση εντός 3 ημερών, ο Δήμος μπορεί να καταγγείλει τη σύμβαση στην ΚΕΠ του επόμενου άρθρου.

5. Να τηρεί τους συμβατικούς όρους της παρούσης.

· Η παράγραφος 17  του Συμφωνητικού Σύστασης Χρησιδανείου, η οποία διαμορφώνεται ως εξής:

«Η χρησάμενη δηλώνει ότι για τη λειτουργία των μηχανημάτων θα διαθέτει το απαιτούμενο κατάλληλο προσωπικό (χειριστές μηχανημάτων έργων'). Συνακόλουθα, είναι υποχρεωμένος να τηρεί και ενημερώνει καρτέλα συντήρησης των μηχανημάτων».

· Κατά λοιπά εξακολουθεί να ισχύει η Π.Σ και το Συμφωνητικό Σύστασης Χρησιδανείου, που εγκρίθηκαν με την 149/12 προγενέστερη απόφαση του Δ.Σ.

2. Εξουσιοδοτεί το δήμαρχο κ. Γεράσιμο Παρασκευόπουλο, για την υπογραφή της τροποποιημένης Π.Σ και του τροποποιημένου Συμφωνητικού Σύστασης Χρησιδανείου που συνοδεύουν την παρούσα απόφαση και αποτελούν αναπόσπαστο κομμάτι της.
· Ο Δημοτικός Σύμβουλος κ. Βασίλειος Σεϊντής κατά την ψηφοφορία του που διεξήχθη για το συγκεκριμένο θέμα, βρέθηκε απών.

· Οι Δημοτικοί Σύμβουλοι κ.κ. Χ. Γιάνναρος, Α. Καραμπέτσος, Δ. Μπελόκας είχαν αποχωρήσει από τη συνεδρίαση, πριν ο Πρόεδρος θέσει το θέμα προς συζήτηση και έγκριση.
    Η παρούσα απόφαση έλαβε αύξοντα αριθμό 113/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                      ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 17  –  3  - 2014
Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ
Π Ρ Ο Γ Ρ Α Μ Μ Α Τ Ι Κ Η     Σ Υ Μ Β Α Σ Η
ΘΕΜΑ: ΠΑΡΑΧΩΡΗΣΗ ΜΗΧΑΝΗΜΑΤΩΝ ΕΡΓΩΝ ΕΝΑΝΤΙ ΠΡΟΜΗΘΕΙΑΣ ΑΔΡΑΝΩΝ ΥΛΙΚΩΝ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΠΥΡΓΟΥ

ΣΥΜΒΑΛΛΟΜΕΝΟΙ:

1. Δήμος Πύργου
2. Δημοτική Επιχείρηση Πύργου Ανώνυμη Εταιρεία Ο.Τ.Α. (ΔΕΠΑΕ ΟΤΑ)

ΠΕΡΙΕΧΟΜΕΝΑ

Η σύμβαση αυτή περιέχει στη συνέχεια τα παρακάτω άρθρα:

Άρθρο 1 : Νομική βάση της σύμβασης

Άρθρο 2 : Διάρκεια ισχύος της Σύμβασης

Άρθρο 3 : Αντικείμενο της Σύμβασης

Άρθρο 4 : Πόροι – Χρηματοδότηση – Όροι καταβολής του τιμήματος

Άρθρο 5 : Δικαιώματα και υποχρεώσεις των συμβαλλομένων

Άρθρο 6 : Ρήτρες

Άρθρο 7 : Κοινή Επιτροπή Παρακολούθησης

Άρθρο 8 : Επίλυση διαφορών

Άρθρο 9 : Τροποποίηση της Σύμβασης – Τελικές Διατάξεις
Στον Πύργο σήμερα … …………… 2014, οι φορείς που αναφέρονται παρακάτω και θα καλούνται στο εξής «συμβαλλόμενοι»:

1. Ο Δήμος Πύργου, ο οποίος εκπροσωπείται νόμιμα από τον κ. Παρασκευόπουλο Γεράσιμο, Δήμαρχο, 
2. Η Ανώνυμη Εταιρεία με την επωνυμία: «Δημοτική Επιχείρηση Πύργου Α.Ε. Ο.Τ.Α.» και τον εφεξής χρησιμοποιούμενο διακριτικό τίτλο «Δ.Ε.Π.Α.Ε. Ο.Τ.Α.», που εδρεύει στον Πύργο και εκπροσωπείται νόμιμα από τον Πρόεδρο κ. Χαμεζόπουλο Διονύσιο, σύμφωνα με την με αριθμό 10/2011 απόφαση του Διοικητικού Συμβουλίου.
Συμφωνούν και συναποδέχονται τα εξής:

Άρθρο 1 : Νομική βάση της σύμβασης

Νομική βάση της παρούσης είναι οι διατάξεις των παρ. 1α& 5 του άρθρου 100 του Ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως αντικαταστάθηκαν από τις παρ. 9 & 10 του άρθρου 8 του Ν. 4071/2012 (ΦΕΚ 85/11.04.2012 τεύχος Α’): Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση - Ενσωμάτωση Οδηγίας 2009/50/ΕΚ." και πλέον επιτρέπεται η σύναψη προγραμματικών συμβάσεων με επιχειρήσεις ΟΤΑ.

Η Δ.Ε.Π.Α.Ε. Ο.Τ.Α. είναι δημοτική επιχείρηση (αρ. 264 & 265, ν. 3463/2006) και έχει συσταθεί με σκοπό την εκμετάλλευση του λατομείου που βρίσκεται στη θέση «Βρυολάγκαδο» του Δ.Δ. Ελαιώνα του Δήμου Πύργου, αλλά και για τους συναφείς σκοπούς που αναφέρονται στο υπ’ αριθμόν 10.279/2010 εγκεκριμένο από το Δημοτικό Συμβούλιο Πύργου Καταστατικό της. 

Για την ισχύ των όρων της παρούσας σύμβασης εφαρμόζονται οι διατάξεις της κείμενης κοινοτικής και εθνικής νομοθεσίας για τις δημοτικές επιχειρήσεις και τις ανώνυμες εταιρείες, σύμφωνα με τον ισχύοντα Δημοτικό και Κοινοτικό Κώδικα.

Άρθρο 2 : Διάρκεια ισχύος της Σύμβασης

Η συνολική διάρκεια ισχύος της παρούσης ορίζεται από την ημέρα υπογραφής της έως τη λήξη της δημοτικής θητείας. Η διάρκεια εκτέλεσης της σύμβασης μπορεί να αναθεωρηθεί ή να τροποποιηθεί με αμοιβαία γραπτή συμφωνία των συμβαλλομένων μερών.

Άρθρο 3 : Αντικείμενο και σκοπός της Σύμβασης

Αντικείμενο της παρούσης είναι η παραχώρηση μηχανημάτων εκσκαφής και φόρτωσης από το δήμο Πύργου στη Δ.Ε.Π.Α.Ε. Ο.Τ.Α. για τη διεξαγωγή των εργασιών εξόρυξης, διαλογής και φόρτωσης των αδρανών υλικών στο λατομείο Ελαιώνα, με σκοπό την προμήθεια αδρανών υλικών στο Δήμο για διάφορες ανάγκες (π.χ. αγροτική οδοποιία, κλπ.). 
Άρθρο 4 : Πόροι – Χρηματοδότηση – Όροι καταβολής του τιμήματος

Το συνολικό τίμημα ορίζεται σε :

Δεκαπέντε χιλιάδες ευρώ (€ 15.000) συμπεριλαμβανομένου ΦΠΑ, για το τρέχον έτος (2014).

Τα ποσά αυτά θα εγγράφονται στον ΚΑΕ 30.7135.46 «Προμήθεια αδρανών υλικών», του ετήσιου προϋπολογισμού του Δήμου.

Άρθρο 5: Δικαιώματα και υποχρεώσεις των συμβαλλομένων

· Α. Η Δ.Ε.Π.Α.Ε. Ο.Τ.Α. αναλαμβάνει:

1. Να εξασφαλίζει την προμήθεια αδρανών υλικών προς το Δήμο Πύργου για την κάλυψη των εκάστοτε αναγκών του.

2. Για την εκτέλεση των λατομικών εργασιών η Δ.Ε.Π.Α.Ε. Ο.Τ.Α. θα χρησιμοποιεί τον περιστρεφόμενο εκσκαφέα μάρκας JCB με αριθμό κυκλοφορίας ΜΕ 112897 ΙΧ και αριθμό πλαισίου JCBJ520DJ91459251 και τον φορτωτή μάρκας JCB με αριθμό κυκλοφορίας ΜΕ 105610 ΙΧ και αριθμό πλαισίου JCB456Ζ0C1239941 και προβλέπεται να παραχωρηθούν κατά χρήση στη Δ.Ε.Π.Α.Ε. Ο.Τ.Α., κατόπιν υπογραφής ιδιωτικού συμφωνητικού σύστασης χρησιδανείου μεταξύ των δύο συμβαλλομένων.

3. Να εκδίδει και να αποστέλλει στο συμβαλλόμενο Δήμο τα κατάλληλα παραστατικά για την πληρωμή του τιμήματος. Η αποπληρωμή των τιμολογίων θα γίνεται το αργότερο μέχρι την τελευταία ημέρα του τριμήνου που παρέχονται οι υπηρεσίες. Σε αντίθετη περίπτωση, η Δ.Ε.Π.Α.Ε. Ο.Τ.Α. διατηρεί το δικαίωμα για άμεση παύση των παρεχόμενων υπηρεσιών της, κατόπιν έγγραφης ενημέρωσης του Δήμου.

4. Να τηρεί τους συμβατικούς όρους της παρούσης.

5. Να διαθέτει το απαραίτητο προσωπικό (χειριστές μηχανημάτων έργων). 

· Β. Ο συμβαλλόμενος Δήμος αναλαμβάνει:

1. Να καταβάλλει την αμοιβή στη Δ.Ε.Π.Α.Ε. Ο.Τ.Α. για την προμήθεια αδρανών υλικών στο πλαίσιο της παρούσης.

2. Να παραχωρήσει κατά χρήση τον περιστρεφόμενο εκσκαφέα και τον φορτωτή μάρκας JCB στη Δ.Ε.Π.Α.Ε. Ο.Τ.Α. με ιδιωτικό συμφωνητικό σύστασης χρησιδανείου που θα υπογραφεί μεταξύ Δήμου Πύργου & Δ.Ε.Π.Α.Ε. Ο.Τ.Α., για όση διάρκεια ισχύει η παρούσα σύμβαση, προκειμένου να χρησιμοποιείται για τις λατομικές εργασίες.

3. Να προβαίνει στην τακτική συντήρηση των μηχανημάτων, καλύπτοντας όλες τις δαπάνες κίνησης και λειτουργίας τους.
4. Σε περίπτωση που διαπιστωθεί ανεπάρκεια ή κακή εκτέλεση των υπηρεσιών της Δ.Ε.Π.Α.Ε. Ο.Τ.Α., ο Δήμος αρχικά θα ενημερώνει εγγράφως τη Δ.Ε.Π.Α.Ε. Ο.Τ.Α. και αν δεν υπάρξει συμμόρφωση εντός 3 ημερών, ο Δήμος μπορεί να καταγγείλει τη σύμβαση στην ΚΕΠ του επόμενου άρθρου.

5. Να τηρεί τους συμβατικούς όρους της παρούσης.

Άρθρο 6 : Ρήτρες

Τα συμβαλλόμενα μέρη οφείλουν να εφαρμόζουν τους όρους της παρούσας σύμβασης. Η παράβαση οπουδήποτε από τους όρους της παρούσας προγραμματικής σύμβασης ή η παράβαση νόμου ή της καλής πίστης και των συναλλακτικών ηθών από ένα από τα συμβαλλόμενα μέρη δίνει το δικαίωμα στο άλλο να ζητήσει κάθε θετική ή αποθετική ζημιά. Ειδικότερα σε περίπτωση παράβασης των όρων της σύμβασης θα επιβάλλονται συγκεκριμένες ποινικές ρήτρες με αποφάσεις της κοινής επιτροπής παρακολούθησης (ΚΕΠ) του παρακάτω άρθρου.

Άρθρο 7 : Κοινή Επιτροπή Παρακολούθησης (ΚΕΠ)
Με βάση τις διατάξεις της κείμενης νομοθεσίας συνιστάται Κοινή Επιτροπή

Παρακολούθησης (ΚΕΠ) της Συμβάσεως, που αποτελείται από τρία (3) μέλη: Ένα (1) μέλος από τη Δ.Ε.Π.Α.Ε. Ο.Τ.Α. και δύο (2) μέλη από το Δήμο.

Έργο της ΚΕΠ είναι η εποπτεία της ορθής εφαρμογής της παρούσης και η επίλυση των θεμάτων που προκύπτουν κατά την υλοποίησή της, με γνώμονα την προστασία του περιβάλλοντος και της δημόσιας υγείας.

Η ΚΕΠ παρεμβαίνει και επιδιώκει την επίλυση των διαφορών μεταξύ των συμβαλλομένων μερών. Η Επιτροπή συγκαλείται στην πρώτη συνεδρίασή της σε διάστημα δέκα (10) ημερών από την υπογραφή της παρούσης και συνεδριάζει στα γραφεία της Δ.Ε.Π.Α.Ε. Ο.Τ.Α. Πρόεδρος της ΚΕΠ ορίζεται ο εκπρόσωπος της Δ.Ε.Π.Α.Ε. Ο.Τ.Α..
Άρθρο 8 : Επίλυση διαφορών

Συμφωνείται ότι αρμόδια για την επίλυση τυχόν διαφορών που θα προκύψουν από την αθέτηση των όρων της παρούσης είναι η Κοινή Επιτροπή Παρακολούθησης του άρθρου 6. Κάθε διαφορά μεταξύ των συμβαλλομένων που αφορά την εκτέλεση και ερμηνεία της παρούσης και που δεν θα διευθετείται από την ΚΕΠ θα επιλύεται αποκλειστικά από τα αρμόδια δικαστήρια Πύργου οποιουδήποτε βαθμού και δικαιοδοσίας.

Άρθρο 9 : Τροποποίηση της Σύμβασης – Τελικές Διατάξεις

Καμία τροποποίηση των όρων της παρούσας σύμβασης δεν αναγνωρίζεται χωρίς την έγγραφη σύμφωνη γνώμη των συμβαλλομένων μερών. Τροποποίηση των όρων της παρούσας με βάση οποιαδήποτε αλλαγή του νομοθετικού πλαισίου επέρχεται χωρίς να επηρεάζεται η ισχύς της παρούσης. Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς τη σύμβαση ή η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαιώματα ή απαλλαγή από υποχρέωσή τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται από αυτή τη σύμβαση. Ρητά συμφωνείται ότι όλοι οι όροι του παρόντος είναι ουσιώδεις, η δε παράβαση οποιουδήποτε όρου του παρόντος παρέχει το δικαίωμα, ύστερα από εξώδικη πρόσκληση, της λύσης της παρούσας σύμβασης από υπαιτιότητα της άλλης πλευράς.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη αναγνώστηκε η σύμβαση αυτή και υπογράφηκε σε τέσσερα αντίτυπα και διαβιβάστηκαν από δύο αντίτυπα στα συμβαλλόμενα μέρη.
Για το Δήμο Πύργου


   Για τη Δ.Ε.Π.Α.Ε.  Ο.Τ.Α.
Ο Δήμαρχος 




Ο Πρόεδρος
Παρασκευόπουλος Γεράσιμος


Χαμεζόπουλος Διονύσιος
B) Σχέδιο Ιδιωτικού Συμφωνητικού σύστασης χρησιδανείου.

ΙΔΙΩΤΙΚΟ  ΣΥΜΦΩΝΗΤΙΚΟ  ΣΥΣΤΑΣΗΣ  ΧΡΗΣΙΔΑΝΕΙΟΥ
Στον Πύργο, σήμερα την ……………… 2014, οι κάτωθι συμβαλλόμενοι:

Α. O Δήμος Πύργου, που εδρεύει στον Πύργο και εκπροσωπείται νόμιμα από τον κ. Παρασκευόπουλο Γεράσιμο, Δήμαρχο Πύργου, που εις το εξής και χάριν συντομίας θα καλείται “χρήστης” αφενός και αφετέρου,

Β. Η Ανώνυμη Εταιρεία με την επωνυμία: «ΔΗΜΟΤΙΚΗ ΕΠΙΧΕΙΡΗΣΗ ΠΥΡΓΟΥ ΑΝΩΝΥΜΗ ΕΤΑΙΡΕΙΑ Ο.Τ.Α.» και τον διακριτικό τίτλο «Δ.Ε.Π.Α.Ε. Ο.Τ.Α.», η οποία εδρεύει στον Πύργο Πατρών και Τ. Πετροπούλου και εκπροσωπείται νόμιμα από τον Πρόεδρο κ. Χαμεζόπουλο Διονύσιο, σύμφωνα με την με αριθμό 10/2011 απόφαση του Διοικητικού Συμβουλίου της, που εις το εξής και χάριν συντομίας θα καλείται “χρησάμενη” συμφώνησαν και έκαναν αμοιβαία δεκτά τα ακόλουθα:

1. Ο χρήστης έχει στην αποκλειστική κυριότητα, νομή και κατοχή του έναν περιστρεφόμενο εκσκαφέα μάρκας JCB με αριθμό κυκλοφορίας ΜΕ 112897 ΙΧ και αριθμό πλαισίου JCBJ520DJ91459251 και τον φορτωτή μάρκας JCB με αριθμό κυκλοφορίας ΜΕ 105610 ΙΧ και αριθμό πλαισίου JCB456Ζ0C1239941.
2. Ο χρήστης έτσι π α ρ α χ ω ρ ε ί - διά του παρόντος - τη χ ρ ή σ η και ε κ μ ε τ ά λ λ ε υ σ η των προπεριγραφέντων μηχανημάτων στην χρησάμενη άνευ ανταλλάγματος, για όσο χρονικό διάστημα θα βρίσκεται σε ισχύ η αντίστοιχη σύμβαση προμήθειας αδρανών υλικών,

3. Η χρησάμενη θα χρησιμοποιήσει το μεν εκσκαφέα για την εξόρυξη των αδρανών υλικών και το φορτωτή για τη διαλογή και τη φόρτωση των αδρανών υλικών και για την εξυπηρέτηση των αναγκών της ιδίας αλλά και του χρήστη.

4. Η χρησάμενη δ ε ν δικαιούται να κάνει χρήση των μηχανημάτων διαφορετική από την κατά τα ανωτέρω συμφωνηθείσα, ο ύ τ ε να παραχωρήσει τη χρήση τους σε τρίτους.

5. Η χρησάμενη θα μεριμνά ώστε να χρησιμοποιούνται τα μηχανήματα με τη δέουσα προσοχή και επιμέλεια και τηρούμενων των κανόνων οδικής κυκλοφορίας και του Κώδικα Μεταλλευτικών και Λατομικών Εργασιών (Κ.Μ.Λ.Ε.).

6. Απαγορεύεται η χρήση του περιστρεφόμενου εκσκαφέα και του φορτωτή κατά παράβαση του νόμου ή του παρόντος.

7. Η χρησάμενη θα ειδοποιεί τον χρήστη για οποιοδήποτε πρόστιμο, κατάσχεση, δήμευση, ποινή, κλπ. συνεπεία τροχαίας παράβασης ή παράβασης άλλων νόμων, εντολών ή κανόνων οποιουδήποτε διοικητικού οργάνου ή υπηρεσίας, ευθυνόμενος και σε αποκατάσταση κάθε ζημιάς της εξ αυτού του λόγου.

8. Η χρησάμενη υποχρεούται να καταβάλει αμέσως τις δαπάνες και επιβαρύνσεις από παραβάσεις του Κ.Ο.Κ.

9. Η χρησάμενη πρέπει να έχει πάντοτε υπό τον έλεγχό της τα μηχανήματα και να ειδοποιεί αμέσως τον χρήστη σε περίπτωση κατά την οποία έχασε, για οποιονδήποτε λόγο, τον έλεγχο ή την κατοχή τους.

10. Η χρησάμενη θα επιδεικνύει κάθε επιμέλεια και θα λαμβάνει όλα τα αναγκαία μέτρα για την εξασφάλιση των δικαιωμάτων του χρήστη επί των μηχανημάτων (κυριότητας, ασφαλιστικής αποζημίωσης, κλπ.), ευθυνόμενη άλλως σε αποζημίωση.

11. Η χρησάμενη βαρύνεται με ολόκληρο το κόστος αποκατάστασης ζημιών είτε στα παραχωρούμενα μηχανήματα είτε προς τρίτους από αιτίες οι οποίες συμβαίνουν εντός του λατομικού χώρου και για τις οποίες υπήρξε υπαίτια. Καθ' όλη την διάρκεια της σύμβασης δικαιούχος του ασφαλίσματος σε περίπτωση επέλευσης ατυχήματος ορίζεται ο χρήστης .
12. Η χρησάμενη ρητά αναγνωρίζει, συνομολογεί και αποδέχεται ότι εφόσον χειρίζονται τα μηχανήματα πρόσωπα εξουσιοδοτημένα ή μη από αυτήν ευρισκόμενος σε μέθη ή κάτω από την επήρεια βαρβιτουρικών ή κάθε είδους ναρκωτικών, τα μηχανήματα δεν καλύπτονται από την ασφάλιση και είναι έτσι υπεύθυνη για κάθε ζημιά σ’ αυτό ή σε τρίτους.

13. Η χρησάμενη θα φέρει όλες τις δαπάνες για την αποκατάσταση των τυχόν προκληθησομένων από τη κακή χρήση τους ζημιών των παραχωρούμενων μηχανημάτων εντός του λατομείου.
14. Ο χρήστης θα έχει τη δυνατότητα σε περίπτωση εκτάκτων αναγκών του Δήμου να αποσύρει τα ανωτέρω μηχανήματα από το χώρο του λατομείου και να τα χρησιμοποιεί για την κάλυψη των αναγκών αυτών για όσο χρονικό διάστημα απαιτείται.
15. Ο χρήστης θα ελέγχει την κατάσταση των παραχωρούμενων μηχανημάτων, οποτεδήποτε το κρίνει σκόπιμο, προκειμένου να διαπιστώνει την εύρυθμη λειτουργία τους και την τήρηση των όρων του παρόντος, της χρησαμένης υποχρεωμένης να της παρέχει ελεύθερη πρόσβαση προς τούτο.

16. Η χρησάμενη δηλώνει ότι για την ασφάλεια των μηχανημάτων διαθέτει χώρο στάθμευσης αυτού, φωτιζόμενο και περιφραγμένο στο λατομείο Ελαιώνα. 

17. Η χρησάμενη δηλώνει ότι για τη λειτουργία των μηχανημάτων θα διαθέτει το απαιτούμενο κατάλληλο προσωπικό (χειριστές μηχανημάτων έργων'). Συνακόλουθα, είναι υποχρεωμένος να τηρεί και ενημερώνει καρτέλα συντήρησης των μηχανημάτων.

18 Ο χρήστης διατηρεί ακέραιο το δικαίωμα να καταγγείλει την παρούσα μονομερώς και ατύπως, η χρησάμενη δε οφείλει να παραδώσει αυτό πάραυτα, χωρίς φθορές ή μεταβολές που δεν προέρχονται από την συμφωνημένη χρήση.
19. Η χρησάμενη θα κάνει ορθή χρήση των μηχανημάτων και θα συντηρεί αυτά στο πλαίσιο των αρμοδιοτήτων της, σύμφωνα με τις οδηγίες του κατασκευαστή. 

20. Διαφορές μεταξύ των συμβαλλόμενων που αφορούν στην ερμηνεία ή την εφαρμογή της σύμβασης αυτής θα λύονται από τη μόνιμη τριμελή επιτροπή που προβλέπει η παράγραφος αυτή. Εντός δεκαπέντε (15) ημερών από την υπογραφή της Σύμβασης, καθένας από τους δύο συμβαλλόμενους (χρήστης και χρησάμενη) θα ορίσει τα μέλη της μόνιμης επιτροπής (δύο ο χρήστης και ένα η χρησάμενη) και θα γνωστοποιήσει εγγράφως τα ονόματα, την ιδιότητα και τη διεύθυνση τους στον άλλο συμβαλλόμενο. Σε περίπτωση παραιτήσεως, ανακλήσεως ή θανάτου οποιουδήποτε από τα μέλη της μόνιμης επιτροπής ο συμβαλλόμενος που διόρισε το μέλος αυτό, θα γνωστοποιεί τον αντικαταστάτη του γραπτά στο άλλο συμβαλλόμενο μέρος μέσα σε 15 ημέρες. Η Επιτροπή θα συνεδριάζει στα γραφεία της ΔΕΠΑΕ ΟΤΑ στον Πύργο και τα συμπεράσματα της θα έχουν συμβουλευτικό χαρακτήρα για τους συμβαλλομένους.

Εάν για οποιοδήποτε λόγο η Επιτροπή δεν καταλήξει σε συγκεκριμένες λύσεις, ή δεν υποδείξει με το πρακτικό της διάφορες λύσεις της υπό εξέταση διαφοράς μέσα σε είκοσι ημέρες, ή οι συμβαλλόμενοι δεν αποδεχτούν τα παραπάνω συμπεράσματα της Επιτροπής ή δεν καταλήξουν σε άλλη συμβιβαστική λύση της διαφοράς, τότε η διαμεσολάβηση της Επιτροπής θα θεωρείται ότι απέτυχε και οποιοσδήποτε από τους συμβαλλόμενους θα δικαιούται να προσφύγει στα αρμόδια δικαστήρια που από τώρα ορίζονται τα Δικαστήρια του Πύργου.

21. Οποιαδήποτε τροποποίηση οιουδήποτε όρου της παρούσας σύμβασης ισχύει μόνον εφόσον συνομολογηθεί εγγράφως και μόνον έτσι αποδεικνύεται αποκλειομένου οιουδήποτε άλλου αποδεικτικού μέσου και αυτού ακόμα του όρκου. Όλοι οι όροι της παρούσας σύμβασης θεωρούνται ουσιώδεις.

Οι αναλαμβανόμενες με το παρόν υποχρεώσεις της χρησαμένης αναφέρονται περιοριστικά και όχι ενδεικτικά. Οποιαδήποτε εκτός των παραπάνω πρόσθετη παροχή από τον χρήστη προς την χρησάμενη κατά την διάρκεια της σύμβασης δεν δημιουργεί σχετικό δικαίωμα υπέρ αυτής και θα μπορεί να διακόπτεται οποτεδήποτε χωρίς η χρησάμενη να δικαιούται αποζημίωσης ή δικαιώματος καταγγελίας της παρούσας.

Η τυχόν μη έγκαιρη άσκηση οιουδήποτε των εκ της παρούσης σύμβασης δικαιωμάτων από οποιονδήποτε των συμβαλλομένων μερών, σε καμία περίπτωση δεν μπορεί να θεωρηθεί ως σιωπηρή παραίτηση από αυτό.

Σε πίστωση των ανωτέρω συντάχθηκε το παρόν συμφωνητικό, το οποίο, αφού αναγνώσθηκε και βεβαιώθηκε, υπογράφεται σε δύο (2) αντίγραφα ως ακολούθως

ΟΙ ΣΥΜΒΑΛΛΟΜΕΝΟΙ
ΓΙΑ ΤΟΝ ΧΡΗΣΤΗ 




ΓΙΑ ΤΗΝ ΧΡΗΣΑΜΕΝΗ

Παρασκευόπουλος Γεράσιμος


Χαμεζόπουλος Διονύσιος
Δήμαρχος Πύργου 




Πρόεδρος ΔΕΠΑΕ ΟΤΑ

